open-index/open-wikipedia-markdown huggingface dataset:
Ballasttrekkvogn

**Ballasttrekkvogn** er ei trekkvogn som ikkje ber nyttelast, men vert lasta ned med ballast for å auka markgrepet, slik at trekk og bremsekrafta aukar. 

Ballasttrekkvogner vert ofte nytta for nytta for å trekkja svanehalshengarar i samband med ulike typar spesialtransport. For særleg tunge transportoppdrag vert det nytta fleire balasttrekkvogner, der nokre trekkjer og andre skuvar lasta. I slike tilfelle nyttar ein ofte ein spesialhengar med mange hjul, for at akseltrykket ikkje skal verta for høgt. 

## Galleri

Fil:Schwerguttransport.JPG|Ei ballasttrekkvogn som trekker ein spesialhengar.
Fil:Oversized load.jpg|To ballasttrekkvogner som samarbeider.
Fil:Uetersen Schwertransport24.JPG|Ei balasttrekkvogn som trekker ein stor ankervinsj.
Fil:Going to the Bluebell Railway, along the A27. - geograph.org.uk - 671359.jpg|Transport av eit Maunsell S15 damplokomotiv med ei Scammell Contractor balasttrekkvogn.
Fil:Rawcliffe Ballast Tractor & Trannsformer.jpg|Transport av ein transformator på 92 tonn med ei MAN ballasttrekkvogn.
Frysebil

**Frysebil** eller **kjølebil** er ein skapbil med fryse/kjøleaggregat. Slike bilar vert nytta til transport av kjøtt, fisk og andre matvarer. Fiskeoppdrettsnæringa i Noreg transporterer mykje laks til det europeiske kontinentet i frysebilar. Det er viktig at kjøle/fryseaggregatet er driftssikkert for at lasta ikkje skal verta øydelagt. 

## Historie
Dei fyrste mekanisk nedkjølte lastebilane vart brukt til å transportera iskrem rundt 1925.
Desse brukte metylklorid som kjølemedium. 

## Referansar
Lewis Gordon Pugh

**Lewis Gordon Pugh** () er ein britisk langdistansesymjar, advokat og eventyrar. Han har mellom anna sumt utanfor Nordkapp, Svalbard, Arktis og Antarktis, og han har sumt Sognefjorden på langs.

Pugh budde sine fyrste 10 år i England, men flytta så med familien til Sør-Afrika. Ein månad etter at han hadde hatt sin fyrste ordentlege symjetime som 17-åring, sumde han frå Robben Island til Cape Town. Ikkje lenge etter sumde han også over den engelske kanalen. Han studerte juss ved universitetet i Cape Town og Jesus College i Cambridge, og jobba så som advokat i London, før han for alvor byrja med langdistansesymjing i kalde og vanskelege farvatn.

Pugh er innehaver av den sørafrikanske Ikhamanga-ordenen i gull.

## Symjerekordar

* 1992: Fyrste symjar over Malawisjøen i Afrika.
* 1994: Fyrste symjar rundt Afrikas sørlegaste punkt, Kapp Agulhas.
* 2003: Fyrste symjar rundt Nordkapp i Noreg. Han symja 5 km på 1 time og 4 min.
* 2004: Fyrste symjar rundt Kapp Det Gode Håp og Kapp-halvøya i Sør-Afrika.
* 2004: Fyrste symjar langs heile Sognefjorden i Noreg. Fjorden er 204 km lang og han brukte 21 dagar. Han hadde berre på seg badebukse og badehette. For å betre tole det iskalde vatnet hadde han lagt på seg 10 kg før turen.
* 2005: Verdas nordlegaste symjing, 80° nord. Han sumde 1 km ved Verlegenhuken på Spitsbergens nordspiss.
* 2005: Verdas sørlegaste symjing, 65° sør. Han sumde 1 km ved Petermann Island i Antarktis.
* 2006: Verdens lengste symjetur i isvatn. Han sumde 1200 m i Brevatnet ved Nigardsbreen i Noreg.
* 2006: Sumde heile Themsen på langs. Han sumde 352 km på 21 dagar.
* 2007: Fyrste symjar over Nordpolen. Han sumde 1 km på 18 min og 50 hundredelssekund i -1,8 - 0&nbsp;°C.

## Referansar

## Kjelder

**Denne artikkelen bygger på «[[:nb:Lewis Gordon Pugh|Lewis Gordon Pugh]]» frå , den 8. april 2011.*
Överhogdalstapeten

**Överhogdalstapeten** (også *Överhogdalsbonaderna* eller* Överhogdalsvävarna*) er nemninga på fem biletteppe laga som veggteppe seint på tusentalet eller ellevehundretalet som vart funne i Överhogdal i Härjedalen i Sverige. Dei er no å sjå på Jämtlands läns museum i Östersund.

Veggteppa vart funne samansydde til eitt teppe av Jonas Holm i ei vedkasse i sakristiet i Överhogdal kyrka under ei renovering av kyrkja i 1909. Dei blei lagt på eit stabbur som høyrde til kyrkja, der kunstnaren Paul Jonze seinare fann dei og tok dei med til fylkesmannen.

Dei fem ulike biletteppa blei tidfesta saman i 2010 med radiokarbondatering til ei tid mellom 1040 og 1170. Ei tidfesting i 1991 etter same metode gav eit anna og større tidsspenn, mellom 800 og 1100.

Teppa er vovne i ullgarn med renning av lin. Kva bileta skal tyde, og om motiva er heidenske eller kristne, er omdiskutert. Somme ser bileta som ei skildring av kristninga av Härjedalen, andre som ei skildring av ragnarok, verdas undergang ifylgje norrøn mytologi.

Billetteppa høyrer framleis til  Överhogdals kyrkje, sjølv om dei no er på Jamtli, Jämtlands läns museum.

## Kjelder

** Litteratur **
* Franzén, Anne-Marie & Nockert, Margareta: *Bonaderna från Skog och Överhogdal och andra medeltida väggbeklädnader*, Almqvist & Wiksell international, Stockholm 1992. ISBN 91-7402-226-1.

## Bakgrunnsstoff
* Överhogdalstapeten 
* Jamtli - Jämtlands läns museum
Kombinertbuss

**Kombinertbuss**, eller **kombibuss** er ein kombinasjon av ein buss og ein lastebil, nytta for å frakta både passasjerar og gods. På 1960- og 1970-talet var det mange rutebilselskap som nytta kombinertbuss i rute i grissgrendte strøk, men i dag er dei ikkje så vanlege. Desse var bygde på lastebilchassis og var ikkje så komfortable som moderne bussar. Moderne kombinertbussar har ofte boggi, noko som både resulterer i større nyttelast og betre komfort. I dag er det òg vanleg med luftfjøring i staden for bladfjører, noko som au aukar komforten.

## Galleri

fil:Kombinert-NSBbil-hh.JPG|Ein eldre NSB-kombinertbuss, bygd på eit Volvo-chassis.
fil:Mercedes-Benz LPO 322.jpg|Ein eldre Mercedes-Benz LPO 322 kombinertbuss. 
fil:Bus mit ladebordwand schweden.JPG|Ein svensk kombinertbuss.
Fil:Dobřichovice, upravený bus Karosa.JPG|Karosa kombibuss.
Fil:Sca-Vabis-75-KrsundFreiBillag-hh.jpg|Ein eldre Scania-Vabis 75 kombibuss som høyrde til Kristiansund og Frei billag. 
Fil:Bus truck combination 1940s Finland.jpg|Denne kombinertbussen gjekk i rute mellom Rovaniemi og Petsamo i Finland.
Fil:Bus_Trondheim_43477.jpeg|Kombinertbuss tilhøyrande Langøya biltrafikk, fotografert i Trondheim.
Piteå

**Piteå** (finsk *Piitime*, nordsamisk] *Biŧon*, meänkieli *Piitin*) er ein svensk by i Norrbottens län i landskapet Norrbotten. Han er administrasjonssenter for Piteå kommune og i 2011 hadde byen 22&nbsp;913 innbyggarar.

Piteå er ein industriby med gammal trehusbygg i bykjernen. I 1980-åra vart store delar av bysenteret sanert og erstatta med låg trehusbygg. Det gamle rådhuset frå 1830 er nå museum. Piteå fekk bystatus i 1621.

I 2006 blei den amerikanske songaren og skodespelaren Dolly Parton æresborgar av byen.

## Venskapsbyar
Piteå har seks venskapsbyar:
*  Kandalaksha
*  Grindavík
*  Saint Barthélemy

## Kjelder


* *Denne artikkelen bygger på «[[:nb:Piteå|Piteå]]» frå ,  den 8. april 2011* og *«[[:sv:Piteå|Piteå]]» frå , den 8. april 2011.* 


## Bakgrunnsstoff
Kapellbil

**Kapellbil** er ein lastebil med *kapell*, som er eit overbygg utført som ei ramme med ein tilpassa presenning over. Føremonen med kapell er at det lett kan opnast, eller fjernast. Ved å opna sidene vert det lett å koma til ved lasting og lossing, med for eksempel gaffeltruck. Kapellbilar vert ofte nytta for langt stykkgods som det er vanskeleg å lasta og lossa attanfrå. Ved å fjerna kapellet heilt vert bilen konvertert til ein lastebil med open platt (plattbil). 

## Galleri

Fil:Volvo FH12 täysperävaunuyhdistelmä.jpg|Ein Volvo FH12 med kapell både på bil og hengar.
Fil:Mercedes-Benz 1820SK-Pritschen-Lkw.jpg|Ein Mercedes-Benz 1820 kapellbil.
Fil:Eddie Stobart lorry Scania R420 Leanne Sara PX07 BVF in Plymouth, 23 August 2007.jpg|Ein Scania R420 med kapell.
Skåpbil

**Skapbil** eller **skåpbil** er ein lastebil med fast overbygg, kalla *skåp*. Skapbilar vert nytta for last som treng å verta verna mot ver og vind, som til dømes møblar, kvitvarer, brunvarer, matvarer, post og liknande. 

Dei fleste skåpbilar vert lasta og lossa attanfrå, ofte med gaffeltruck eller jekktralle, men mindre distribusjonsbilar er ofte utstyrte med hydraulisk bakløft. Nokre skåpbilar har foldedører i sidene, slik at lang last kan lastast med gaffeltruck. 

Det finst òg mange spesialutførelsar, som til dømes frysebilar og flyttebilar. 

## Galleri

Fil:KGFEfes.JPG|Ein kasakhisk skåpbil med sidedør.
Fil:HK Sheung Wan Morrison Street Vita lemon tea outdoor logistics workers Truck Aug-2010.JPG|Distribusjon av daglegvarer i Hongkong. 
Fil:SJATA.jpg|Ein japansk skåpbil.
Fil:HöffnerLKW.jpg|Møbeltransport med skåpbil og skåphengar i Tyskland.
Kjetil Bjerkestrand

**Kjetil Bjerkestrand** () er ein norsk pianist, komponist, produsent og arrangør.

## Karriere

Bjerkestrand har vore aktiv innan norsk musikkliv sidan nittenåttitalet, og har vore involvert i ei lang rekkje samarbeidsprosjekt. Eit utval artistar han har samarbeidd med i ei eller anna form er Dance With a Stranger, Jonas Fjeld, Marius Müller, A-ha, TNT, Bjørn Eidsvåg, Arve Tellefsen, Carola, Lynni Treekreem, Herborg Kråkevik, Ray Charles og Dee Dee Bridgewater.

I 2009 komponerte han musikk til teaterstykket om Sangen om den røde rubin, saman med Anne Grete Preus.
Bjerkestrand har også arrangert jolemusikk for Sissel Kyrkjebø, då ho opptrådte saman med *The Mormon Tabernacle Choir* i Salt Lake City. 

Debutplata hans som soloartist vart ikkje utgjeven før i 2010. Ho fekk namnet *Piano Poems*, vart innspelt i Kulturkyrkja Jakob i Oslo, og kom ut på Kirkelig Kulturverksted.

Bjerkestrand har vorte tildelt Gammleng-prisen i 1988 i klassen studiomusikk. For filmmusikken til Hotel Oslo fekk han og Furuholmen Edvard-prisen i 1998.

## Filmmusikk

Bjerkestrand har også komponert ein god del bakgrunnsmusikk til film og fjernsyn gjennom karrieren sin, ofte saman med Magne Furuholmen frå A-ha. Dei to har teke kunstnarnamnet *Timbersound*. Her fylgjer ei liste over filmmusikk komponert av Bjerkestrand:

* Veiviseren (1987)
* Hodet over vannet (1993)
* Ti kniver i hjertet (1994) med Magne Furuholmen
* *Eremittkrepsen* (1996) kortfilm
* Hotel Oslo (1997) Fjernsynsserie
* Solan, Ludvig og Gurin med reverompa (1998)
* 1732 Høtten (1998) med Magne Furuholmen
* Øyenstikker (2001) med Magne Furuholmen
* Karlsson på taket (2002)
* Deadline Torp (2005) Fjernsynsserie
* 37 og et halvt (2005) med Bent Åserud og Geir Bøhren.
* Lange flate ballær (2006)

## Diskografi

Her fylgjer ei liste over plateutgjevingar av Bjerkestrand, bortsett frå filmmusikken.

* *Gull, røkelse og myrra* (1995) med Tora Brunborg
* *Prima Luna* (1997) med Tora Brunborg
* *Piano Poems* (2010)

## Kjelder


**Denne artikkelen bygger på «[[:no:Kjetil Bjerkestrand|Kjetil Bjerkestrand]]» frå ,  den 9. april 2011.*  
 

## Bakgrunnsstoff

* Side2.no anmelder Piano Poems.
Fiji-hindi

**Fiji-hindi** eller **fijiansk hindi** er eit indo-arisk språk som er morsmålet til 313 000 fijianarar av indisk opphav. Språket blir hovudsakleg tala på Fiji, men òg i utvandrarmiljø andre stader i verda.

Språket skil seg mykje frå standard hindi slik det finst i India, og tilhøvet mellom dei to språka kan samanliknast med det mellom nederlandsk og afrikaans. Fiji-hindi er danna av austlege hindidialekter (bhojpuri og awadhi) med mange engelske og fijianske ord. Det har også ein stillehavsaksent.

I nyare tid, på grunn av politiske omveltingar på Fiji, har mange fiji-indarar emigrert til Australia, New Zealand, USA og Canada og teke fiji-hindi med seg.

## Kjelder

## Bakgrunnsstoff
* Ethnologue - Fiji Hindi
Blautkake

**Blautkake**, òg kalla **kremkake** er en kake beståande av fleire lag sukkerbrød skilt med krem og fyll. Kaka er til slutt dekt med krem. Ho blir ofte pynta med strø av ulike sortar. Nokon regnar òg marsipankake for å vere ein type blautkake.
Jacob Roll frå Trondheim

**Jacob Roll** () var ein jurist og stortingsmann frå Trondheim. Han var far til Ferdinand Roll og Oluf Nicolai Roll.

Roll var son til ein proprietær. Sjølv vart han student frå Christiania katedralskole i 1799 og vart cand. jur. frå universitetet i København. Dei neste åra var han medlem av overkriminalretten. 1814-15 var han krigsfiskal, og var såleis aktor i krigssaka mot general Bernhard Staffeldt. Åra 1815-28 var han assessor (dommar) ved stiftsoverretten i Trondheim, sidan justitiarius for den same retten fram til 1855. Roll var styremedlem i Noregs Bank 1816-57. Han var medlem av bystyret i Trondheim 1837-56. 

Roll møtte på omframstortinget 1822 frå 7. oktober som varamann for Johan Lysholm. Han representerte Trondheim på Stortinget 1833-37 og 1842. I 1833 var han president i Lagtinget, på dei seinare tingsamlingane var han medlem i same. Elles var han formann i bankkomiteen 1833, 1836 og 1842. Også medlem av kriminallovkomiteen i 1833, 1836 og 1836-37, samt formann i skysskomiteen 1842. I 1836 var han medlem av riksretten. 

## Kjelder
* 
*
Ole Anderssen Haneborg

**Ole Anderssen Haneborg** () var ein norsk gardbrukar og forretningsmann frå Aurskog i Akershus. Anders Halvorsen Haneborg var far hans.

Han var gardbrukar på Neslerud i Sørum frå 1823, der han bygde ei mylne. I 1838 overtok han farsgarden i Aurskog og dreiv denne. Han eigde fleire andre gardar og bruk, samt han var medeigar i jarnverk i Sverige.

Haneborg var ei tid ordførar i Aurskog. Til Stortinget 1836 var han 1. varamann for Akershus amt. Han møtte på omframstortinget 1836-37 frå 28. desember, i staden for Laurentius Borchsenius.

Haneborg flytta tilbake til Neslerud i Sørum på sine eldre dagar, døydde der i 1884.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Jens Hansen Blom

**Jens Hansen Blom** () var ein kjøpmann, tollar og stortingsmann frå Skien. Han var far til Hans Jensen Blom.

Blom var son til ein kjøpmann. Han dreiv ei tid handel i heimbyen, var deretter tollbetjent i Bergen i to år. Frå 1823 var han tollinspektør i Stavanger. Blom representerte Skien og Porsgrunn på Stortinget 1821 og omframstortinget 1822. Han var i 1821 medlem av elleve komitear, sekretær i seks av dei. Mellom anna var han medlem av flaggkomiteen.

Blom døydde i Gjerpen i 1840.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Harald U. Sverdrup

**Harald Ulrik Sverdrup** () var ein norsk prest og stortingsmann fødd på Jarlsberg hovudgard. Han var far til Jakob Sverdrup. Johan Sverdrup var bror hans.

Sverdrup var son til ein lærar, og vart undervist heime til han gjekk fire år ved middelskulen i Larvik.  Han vart då student i 1831 og cand. theol. i 1837. Dei neste seks åra arbeidde han på universitetsbiblioteket i Christiania, samstundes som han var lærar på ein skule, og for kvinnelege fangar på tukthuset i byen. Frå 1845 var han i fire år residerande kapellan i Leikanger i Sogn, deretter sokneprest i Balestrand i lang tid, 1849-83. Allereie i 1853 fekk han seg ein helseknekk og heldt sidan personalkapellan.

Sverdrup var ordførar i Leikanger 1848-1849, ogi den nyoppretta kommunen Balestrand 1849-79. Han stod bak opprettinga av Balestrand Sparebank, der han i lang tid var styreformann. Også sterk delaktig i opprettinga av Fjordabåtane, styremedlem 1856-83. Forlikskommissær 1856-89. Han skreiv ei forklaring, *Udtog af Dr. Erich Pontoppidans Forklaring til de Enfoldiges Nytte*, som kom ut fyrste gongen i 1856 og sidan i mange opplag.

Sverdrup representerte Nordre Bergenhus amt på Stortinget frå 1851 til 1869, og 1874-76. Grunna sjukdom møtte han ikkje i 1858 og 1875. Han var formann i kyrkjekomiteen 1851, sidan medlem i same fram til 1860, deretter 1862-69 i kyrkjekomite nr 2, 1874-76 i kyrkjekomiteen att. Frå 1854 var han medlem av valkomiteen i alle seinare storting han var med på. Elles sekretær i adressekomiteen 1851, komiteen om representantfordelinga 1857, komiteen om statthaldarsaka 1859-60, 1864 om den dansk-tyske krig, 1874 av jarnbanekomiteen. I 1860 var han med i deputasjonen som Stortinget sende til kongekroninga i Stockholm. I 1853 var han medlem av ein kongeleg kommisjon om fattiglovgjevinga.

Han døydde i Balestrand i 1891.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
* Ordførarar i Balestrand kommune NRK Fylkesleksikon
Petter Schramm

**Petter Schramm** () var ein norsk lyrikar.
 
## Biografi
Petter Schramm var fødd i Arendal og oppvaksen i Kristiansund. Han flytta derfrå i ein alder av 22, og budde fram til 1980 fleire ulike stader i Noreg før han busette seg i Røyken.

Schramm debuterte som lyrikar i 1986 med diktsamlinga *Gitarklode*. Forlaget skreiv den gongen om poesien hans: «Diktene har en sjelden uttrykkskraft. «De er murt opp av tette billedrekker som danner intrikate møstre, lekende og myndig på samme tid. Påvirkningen fra fransk og lantiamerikansk surrealisme er tydelig». Seinare skreiv han  diktsamlinga *Stoler ved havet*, gjeve ut på Gyldendal og gav ut eit utval av avisdikta sine på eige forlag. Han skreiv og avisartiklar, anmeldingar av kunstutstillingar. og gjorde opplesingar av eigne dikt i ulike samanheng Petter Schramm sin lyrikk har vore bruka som tekst eller inspirasjon for musikk, komponisten Harald Sæther har skrive ein ballettsuite med tekster frå *Gitarklode* 

## Bibliografi
* *Gitarklode*, lyrikk gjeve ut i 1986 (Gyldendal)
* *Stoler ved havet*, gjeve ut i 1987 (Gyldendal)
* *Havland og mennesketegn*, utvalde avisdikt 1971 - 1994 gjeve ut i 1995 (Eige forlag, prent Nor-Pro AS, Kristiansund)
* *Stemmer i et hus*, antologi - 10 dikt (Aschehoug)

## Referansar

## Bakgrunnsstoff
* Verksliste på Harald Sæther sin nettstad
Cirkus Merano

**Cirkus Merano** er eit norsk sirkus som blei skipa i april 1975 av direktør Knut Dahl.

Merano sin premiere stod i eit fullt sirkustelt i Fredrikstad. Dahl klarte å skipe eit populært sirkus og blei ein tøff konkurrent til Cirkus Arnardo.
Knut Dahl

**Knut Dahl** () er ein norsk sirkusdirektør og skipar av det norske sirkuset Cirkus Merano. Dahl blei historias yngste sirkusdirektør, då han 22 år gammal hadde sin premiere i Fredrikstad i april 1975. 
Denne rekorden står framleis (per 2007).

Etter mykje kritikk av behandling av sirkusdyr i 2002, gjekk Dahl ein tøff diskusjonsrunde med dåverande landbruksminister Lars Sponheim. Dahl annonserte denne hausten at han ville trappe ned og ta Merano med seg. Etter massiv publikumsstøtte avslutta han sesongen med å ynskje velkommen att neste år.

## Kjelder
Cirkus Agora

**Cirkus Agora** var eit norsk omreisande sirkus som blei skipa i 1989 av direktør Jan Kjetil Smørdal, som då var 25 år gammal. Agora blei slått konkurs i november 2008. Dei starta opp igjen i mars 2009 og turnerte ein periode under sjangeren nysirkus, utan dyr i manesjen. Cirkus Agora gjekk igjen konkurs etter sesongen 2009.
Peder Rygh

**Peder Strand Rygh** () var ein norsk lensmann, gardbrukar og stortingsmann frå Overhalla. Oluf, Karl og Evald Rygh var sønene hans.

Rygh var son til ein gardbrukar. Sjølv tok han norsk juridisk eksamen i 1826. Han arbeidde på futekontoret i Inderøy, der han etter kvart var fullmektig og så fungerande sorenskrivar. Frå 1832 var han lensmann i Verdal. Fire fyrste lensmannsåra budde han på Stiklestad, seinare på garden Haug som han kjøpte.

Rygh representerte Nordre Trondhjems amt på Stortinget periodane 1839-45, 1854-58 og 1862-66. Både i 1851 og 1859-60 vart han vald til representant, men nekta å take mot val. I alle åra som stortingsmann var han medlem av Lagtinget, visesekretær 1839-45. Elles medlem av justiskomitear 1839-45, 1862-63 og 1865-66, av komiteen om lensmannslova 1845, og han var sekretær i vegkomiteen 1854-57. I tillegg var han medlem av nokre komitear kring enkeltsaker.

Rygh døydde på garden sin i Verdal i 1868.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Even Holmboe

**Even Hammer Holmboe** () var ein norsk kjøpmann og stortingsmann frå Trondenes i Troms. Hans og Leonhard Holmboe var brørne hans.

Holmboe var son til ein fut. Sjølv slo han seg ned i Tromsø der han dreiv handel. Holmboe var 4. representant frå Finmarkens amt til Stortinget 1839. Han var sekretær i gasje- og pensjonskomiteen.

Han døydde i Tromsø i 1859.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Rick Wills

**Rick Wills** () er ein britisk bassist. Han er mest kjend for arbeidet sitt med rockebandet Foreigner og for å ha spelt med Small Faces og Bad Company.

## Karriere
Wills spelte i ung alder rock i Cambridge frå kring 1961 i the Vikings, så ei rekkje lokale band: the Sundowners, Soul Committee, Bullet and Cochise før han vart med i *Frampton's Camel*.

Wills vart med i bluesrockbandet Joker's Wild i 1966, og erstatta Tony Sainty, fram til dei vart oppløyst i 1968. Han spelte bass på dei første tre albuma til Peter Frampton før han forlet Frampton i 1975. Han vart så bassist i Roxy Music i 1976 og spelte på *[[Viva!]]* (1976), før han forlet dei og vart med The Small Faces i 1977 under gjenforeiningsperioden deira. Han forlet Small Faces og spelte på det første albumet til David Gilmour i 1978. Året etter vart Wills medlem av Foreigner . og vart verande med dei i fjorten år. 

Etter at han forlet Foreigner i 1992, vart han med i Bad Company og vart verande hos dei til Boz Burrell kom attende til bandet i 1998. I 2001 spelte han på *The Steve Mariott Memorial Concert*, som ein del av backingbandet i lag med Bobby Tench, Zak Starkey og Rabbit Bundrick. 

Wills vart gjenforeint med *Small Faces*-trommeslagar Kenney Jones i *The Jones Gang* i 2006 og spelte med The RD Crusaders for Teenage Cancer Trust i *The London International Music Show* i juni 2008.

## Diskografi
;Med Peter Frampton
**[[Wind of Change av Peter Frampton|Wind of Change]]* (1972)
**[[Frampton's Camel]]* (1973)
**[[Something's Happening]]* (1974)
;Med Roxy Music
**[[Viva!]]* Atco (1976)
;Med The Small Faces
**Playmates* (1977)
**[[78 in the Shade]]*  Atlantic (1978)
;Med David Gilmour
**[[David Gilmour av David Gilmour|David Gilmour]]*  Harvest (1978)
;Med Foreigner
**[[Head Games]]* Atlantic (1979)
**[[4 av Foreigner|4]]* Atlantic
**[[Agent Provocateur]]* Atlantic (1984)
**[[Inside Information]]* Atlantic (1987)
**[[Unusual Heat]]* Atlantic (1994)
;Med Bad Company
**[[What You Hear Is What You Get: The Best of Bad Company]]* Atco (1993)
**[[Company of Strangers]]* Elektra(1995)
**[[Stories Told & Untold]]* Elektra (1997)

## Kjelder

**Denne artikkelen bygger på «[[:en:Rick Wills|Rick Wills]]» frå ,  den 9. april 2011.* 
*** oppgav desse kjeldene:*
Intellekt

**Intellekt** er eit omgrep for den delen av sinnet som viser fornuft og forstand, til motsats frå kjensler,  oppfatting og ønske. Ordet stammar frå det greske omgrepet *[[nous]]*, som blei omsett til latin som *intellectus*, av *intelligere*, 'forstå'. Nærskylde ord er intelligens og intelektuell. Eigenskapar knytt til intellektet er evne til å tenka logisk og kritisk. Hjernefunksjonar knytt til intellekt finn stad i hjerneborken.

## Kjeder


*
*
*


**Denne artikkelen inneheld stoff frå [[:en:Intellect  «Intellect]]» frå ,  den 9. april 2011.*
Alan Spenner

**Alan Henry Spenner** () var ein britisk bassist som spelte med Wynder K. Frog, The Grease Band, ABC, David Coverdale, David Soul, Joe Cocker, Lynda Carter, Peter Frampton, Ted Nugent, Kokomo og Roxy Music. Han spelte òg på den originale innspelinga i 1970 av *[[albumet Jesus Christ Superstar|Jesus Christ Superstar]]*.

Spenner spelte bass på Woodstock i 1969 med Joe Cocker og the Grease band, som sett på *The Woodstock Directors Cut* DVD og Roxy Music-DVDen *The High Road*, filma i Frejus i Frankrike, i august 1982. 

Spenner døydde 11. august 1991 av eit hjarteattakk, berre 43 år gammal. 

## Kjelder

**Denne artikkelen bygger på «[[:en:Alan Spenner|Alan Spenner]]» frå ,  den 9. april 2011.* 
*** oppgav desse kjeldene:*
Gary Tibbs

**Gary Brian Tibbs** () er ein britisk bassist og skodespelar. Han spelte rolla som bassisten Dave i filmen *[[Breaking Glass]]*, i lag med Hazel O'Connor. 

Han var medlem av Adam and the Ants, Code Blue, Roxy Music, The Vibrators og The Fixx. Han spelte på The Fixx sitt *[[Want That Life]]*  i 2003.

Han starta òg bandet Merrick and Tibbs med Chris Hughes (aka Merrick), like etter han forlet Adam & the Ants. Dei gav ut singelen «Call of the Wild» i 1982.

## Kjelder

**Denne artikkelen bygger på «[[:en:Gary Tibbs|Gary Tibbs]]» frå ,  den 9. april 2011.*  
 

## Bakgrunnsstoff
*
* TheFamilyOfNoise.com - an Independent Adam & The Ants website og forum
Graham Simpson

**Graham Simpson** () var ein britisk musikar frå Manchester. Han var bassist i den første besetninga av Roxy Music og ein ven av Bryan Ferry. Han medverka på det første albumet deira *[[Roxy Music av Roxy Music|Roxy Music]]* i 1972. Ikkje lang tid etter albumet kom ut vart Graham sparka av Ferry, visstnok på grunn av haldninga til Graham. Han reiste seinare til India for å følgje sufisme.

## Kjelder

**Denne artikkelen bygger på «[[:en:Graham Simpson (musician)|Graham Simpson (musician)]]» frå ,  den 9. april 2011.* 
*** oppgav desse kjeldene:*
Askersund

**Askersund** er ein svensk by og centralort i Askersunds kommun i Örebro län i landskapet Närke. I 2005 hadde byen  innbyggjarar. 

Askersund er eit populært turistmål. Sentrum i byen er framleis prega av trehusbygg og to kyrkjer. Sofia Magdalena-kyrkja er teikna av Olof Tempelman og Landskyrkan av Jean de la Vallée og Erik Dahlberg. Byen ligg i utkanten av skogen Tiveden ved innsjøen Alsen, som utgjer den nordlegaste delen av Vättern, og like utanfor byen ligg Husabergsudde med bad og camping. Frå byen har ein utsikt over Vättern. 

Askersund, som er ein hamneby ved Vättern, var før jernbanen utskipingshamn via Göta kanal av varer frå dei omliggande traktene, deriblant Skyllbergs bruk. I 1850 blei det grunnlagt eit selskap for båttrafekk på strekninga Göteborg-Askersund. Kaiane blei bygd ut på midten av 1860-talet.

Askersund fekk bystatus i 1643.

## Kjelder

**Denne artikkelen bygger på «[[:nb:Askersund|Askersund]]» frå ,  den 29. juni 2012.*  
 

## Bakgrunnsstoff
*Nettstaden til Askersunds kommun
Karlskoga

**Karlskoga** er ein svensk by og centralort i Karlskoga kommun i Örebro län i landskapet Närke. I 2005 hadde byen  innbyggjarar. Han er kjend som heimbyen til Alfred Nobel og Nobelmuseet ligg her. Dessutan ligg den svenske forsvarsindustrigiganten Bofors her.

## Bakgrunnsstoff
*Nettstaden til Karlskoga kommun
Paul Waaktaar-Savoy

**Paul Waaktaar-Savoy**, fødenamn **Pål Waaktaar Gamst** () er ein norsk gitarist og låtskrivar frå Oslo, busett i New York.

## Bridges og A-ha

Pål Waaktaar Gamst byrja karrieren sin i bandet *Bridges* saman med barndomsvenen Magne Furuholmen. Etter kvart kom dei to i kontakt med Morten Harket, og reiste til England for å spela inn plate. Plata fekk namnet Hunting High and Low og vart debuten til A-ha. Waaktaar skreiv låtar og spelte gitar i bandet fram til dei tok pause rundt 1993. Dei hadde stor suksess i denne tida, og vann fleire Spellemannprisar.

## Savoy og gjenforeining

I 1991 gifte han seg med Lauren Savoy frå USA, og endra namnet sitt til Paul Waaktaar-Savoy. Paul og Lauren gjekk saman med Frode Unneland og Popium om å danna musikkgruppa Savoy. Fyrste Savoy-plate; *Mary Is Coming* kom ut i 1996, og fram til i dag har gruppa gjeve ut seks album og vunne to Spellemannprisar.

I 2000 kom A-ha saman igjen og gjorde eit svært vellukka comeback som varte i ti år; den siste turnéen deira vart avslutta i Oslo i 2010. 

## Lauren

Paul og Lauren Waaktaar-Savoy er framleis busett i New York. Dei har ein son saman. 

## Kjelder


**Denne artikkelen bygger på «[[:no:Paul Waaktaar-Savoy|Paul Waaktaar-Savoy]]» frå ,  den 9. april 2011.*  
 

## Referanse

## Bakgrunnsstoff

*Massiv.no: Et slags monster. Intervju med Paul Waaktaar-Savoy. 
*Rockman om Paul Waaktaar-Savoy 
*Groove.no om Waaktaar-Savoy
*Offisiell fanside.
Nora i Sverige

**Nora** er ein svensk by og centralort i Nora kommun i Örebro län i landskapet Västmanland. I 2011 hadde byen  innbyggjarar. 

Nora fekk bystatus i 1643. Byen ligg på vestsida av Norasjön, 30 km nordvest for Örebro. Nora er ein bruksstad som ekspanderte på 1600- og 1700-talet. Ein kan framleis sjå spor etter bruksperioden i ein godt bevart gammal trehusbusetnad. Det finst òg museum som syner perioden, og eit jernbanemuseum. Næringslivet i dag er dominert av småindustri. 

## Bakgrunnsstoff
*Nettstaden til Nora kommun
Lindesberg

**Lindesberg** er ein svensk by og centralort i Lindesbergs kommun i Örebro län i landskapet Västmanland. I 2005 hadde byen  innbyggjarar. 

Lindesberg fekk bystatus i 1643.

## Galleri

Fil:Suecia 2-051 ; Lindesberg.jpg|Lindesberg i cirka 1700.
Fil:Vyoverlindesberg1870.jpg|Lindesberg i 1870.
Fil:Lindes_turistbyrå.jpg|Turistbyrån.
Fil:Augustibuller2007.jpg|Lindesberg under *Augustibuller 2007*.
Fil:LindeKungsgatan.JPG|Kungsgatan i Lindesberg.


## Bakgrunnsstoff

*
Musikkgruppa Savoy

**Savoy** er ei musikkgruppe som vart starta opp av ekteparet Paul Waaktaar-Savoy (frå A-ha) og Lauren Waaktaar-Savoy og Frode Unneland rundt 1994. På denne tida hadde A-ha ein pause som skulle vara fram til år 2000.

Savoy debuterte med plata *Mary Is Coming* i 1996, som m.a. inneheldt songen *Velvet*. Denne vart seinare gjeven ut av A-ha på plata *Minor Earth, Major Sky*, som kom ut etter gjenforeininga deira. *Mary Is Coming* selde til gull i Noreg, dvs. over 15,000 selde eksemplar.

Neste plate, *Lackluster Me* kom ut allereie i 1997, før *Mountains of Time* kom i 1999. Savoy vann Spellemannprisen 1999 i klassa popgruppe for denne. Det gjekk ikkje dårlegare med neste plate, *Reason to Stay Indoors* frå 2001 som vann Spellemannprisen 2001 i same klasse. Plate nummer fem, *Savoy* frå 2004, inneheldt m.a. duetten *Whalebone* som vart brukt som filmmusikk i Hawaii, Oslo.

*Savoy* er så langt det siste studioalbumet til gruppa. I 2007 gav dei ut ei samleplate som fekk tittelen *Savoy Songbook Vol. 1*, med tre nye songar og sju nyinnspelingar.

## Diskografi

* *Mary Is Coming* (1996)
* *Lackluster Me* (1997)
* *Mountains of Time* (1999)
* *Reason to Stay Indoors* (2001)
* *Savoy* (2004)
* *Savoy Songbook Vol. 1* (2007)

## Kjelder


**Denne artikkelen bygger på «[[:no:Kjetil Bjerkestrand|Kjetil Bjerkestrand]]» frå ,  den 9. april 2011.*  
 

## Bakgrunnsstoff

* Savoy på Myspace.
* Rockman om Paul Waaktaar-Savoy og gruppa 
* Profil på Groove.no
* Dagsavisen, 09.05.07: Fra sangboka til Savoy 
* Anmelding av plata Savoy på Puls.no
Erik Münster

**Erik Münster** () var ein dansk lege og forfattar av bøker og legespalter i aviser og vekeblad. Dr. Erik Münster har gjennom sine faste spalter i fleire år gitt vanlege menneske over heile Skandinavia høve til å få forståelege og oppmuntrande svar på kompliserte, medisinske spørsmål. 

Münster var fødd i København og ferdig utdanna til lege frå Københavns universitet i 1958. Han spesialiserte seg i øyre-, nase- og halssjukdomar og vart i 1969 spesiallege. I åra 1958 til 1975 arbeidde han som sjukehuslege. Frå 1975 og fram til 1996 hadde han sin eigen spesialpraksis i øyre-, nase-, halssjukdomar i den danske hovudstaden.

Ved sida av arbeidet som lege, har Münster sidan 1950-åra hatt ei omfattande verksemd som skribent og brevkasseredaktør ved ei rekkje danske og utanlandske dagsaviser og vekeblad. Münster er i Danmark mest kjend for spalta si om sex og samliv i Ekstra Bladet og for brevkassa i vekebladet Familie Journal. I Noreg har artiklane til doktor Münsters vore publiserte i vekebladet Allers og dagsavisene Telemarksavisa og Bergensavisen.

I 1992 mottok doktor Münster Ekstra Bladets høgste heider for sitt journalistiske virke, Victor-prisen.

Erik Münster gifte seg i 1961 med sjukepleiar Elly Münster. Saman har dei borna Charlotte og Henrik. Sonen Henrik har følgt i fotspora til faren sin og arbeider som lege. Saman med kona Anna-Marie, som også er lege, skreiv dei ei tid legespalte i vekebladet Ude og Hjemme.

Doktor Münster har ein fanklubb i Bergen som heiter *Doktor Münsters medisinske samfunn, avdeling Bergen*.

## Litteratur
Bøker skrivne av Erik Münster. Fleire av bøkene er omsett til andre språk som norsk, svensk og islandsk.

* *I fin form ved rattet* (1960)
* *Tjen Penge ved fotografering* (1961)
* *Lær at leve med Deres sygdom* (1964)
* *Menneskelegemet, Naturens mesterværk* (1966)
* *Narkotika, Sandheden om de euforiserende stoffer* (1967)
* *Napoleon - mennesket, elskeren og patienten* (1969)
* *Kønssygdomme* (1970)
* *Sygdomme i øre, næse, mund og hals* (1970)
* *Lægebrevkassen* (1970)
* *Underlivssygdomme hos kvinder* (1970)
* *Det Bedstes store lægebog* (1973)
* *Er det noe i veien med magen?* (1973)
* *Mine kære patienter* (1978)
* *Amerikanske præsidenter* (1984)
* *Kronede hoveder* (1984)
* *Peter Asschenfeldts lægeleksikon* i 10 bind (1986-1988)
* *Mavesygdomme* (1987)
* *Prostata, undgå kniven* (1995)
* *Seksualitet og samliv - en gennemgang af seksualitetens glæder og problemer* (1997)

I tillegg har Erik Münster vore redaktør og medforfattar i andre publikasjonar.

## Kjelder

## Bakgrunnsstoff
* Artikkel i Ekstra Bladet i forbindelse med Münsters bortgang.
* Doktor Münsters medisinske samfunn, avdeling Bergen
* Danmarks Radios omtale i samband med 75-årsdagen.
* Artikkel om Erik Münster hos Dagbladenes Bureau
* Artikkel fra Information i samband med Münsters 80-årsdag.
* Artikkel i Den store danske - Gyldendahls åbne encyclopædi
Martin Andersen

**Martin Adolf Andersen** () var ein norsk gardbrukar og stortingsmann frå Vestre Toten.

Andersen var son til ein gardbrukar på Vestre Toten. Sjølv gjekk han underoffisersskule, sersjant 1862 og kommandersersjant 1864. I 1868 tok han over farsgarden Tangen og dreiv denne til 1903. Han var i tillegg kontrollør frå 1884, fyrst i Oplandske distrikt, frå 1897 i Akershusiske distrikt og frå 1904 overkontrollør i Bergenske distrikt.

Andersen var medlem av heradsstyret i Toten 1872-1902, ordførar 1872-93. Han var forlikskommissær i 18 år, amtsrevisor 1881-89 og medlem av amtsutvalet 1882-88.

Andersen representerte Kristians amt på Stortinget i perioden 1889-91. Han var medlem av jarnbanekomiteen, frå 29. mai 1890 også av Lagtinget.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Ivar Mehus

**Ivar Anton Ivarsson Mehus** () var ein norsk gardbrukar og stortingsmann frå Nesna i Nordland.

Mehus var son til ein skomakar og vart fostra opp hos ein gardbrukar. Han gjekk landbruksskule og var deretter gardbrukar i heimbygda.

Mehus møtte første gong på Stortinget for Nordlands amt i 1884 frå 13. mai og 1885 frå 30. mai. Han var då 2. varamann, møtte begge gongene for Jens Dahl. Valperiodane 1889-1891 og 1892-94 var han 3. representant frå amtet. Begge periodane var han medlem av Lagtinget og militærkomiteen.

Han utvandra med familien til USA i 1902 og slo seg ned i staten Texas. Han kom att til Noreg etter 1930, og døydde i Oslo i 1934.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Haffner, Vilhelm (1949). Stortinget og statsrådet : med tillegg til Tallak Lindstøl: Stortinget og Statsraadet 1814-1914. B. 1 : Biografier med tillegg til Tallak Lindstøl: Stortinget og Statsraadet 1814-1914, s. 36. Aschehoug, Oslo.
Fredrik Havig

**Christian Fredrik Nergard Havig** () var ein embetsmann og stortingsmann frå Namsos. Christian Havig var far hans.

Han vart student i 1873 og cand. jur. i 1878. Åra 1879-83 var han konstituert sorenskrivar i Nord-Gudbrandsdal, deretter i tre år sakførar på Kongsberg. Tida 1886-96 var han sakførar i Mosjøen. Vidare var han fut i Lofoten og Vesterålen i to år, sorenskrivar i Lofoten 1898-1909 og sidan i Ringerike.

Havig var medlem av Vågå heradsstyret 1881-83, ordførar på Kongsberg 1885-86 og i Mosjøen 1890-94. Medlem av representantskapen i Noregs Bank frå 1895.

Valbolken 1892-94 var Havig 1. varamann for Nordlands amt til Stortinget. Etter Kristian Moursund døydde, møtte han fast frå 22. april 1892. Han representerte sidan amtet på Stortinget til 1900 og på ny 1903-06, deretter einmannskrinsen Lofoten 1906-09. Heile tingtida var han medlem av justiskomiteen, dessutan var han medlem av Lagtinget 1895-1900 og 1903-09, og av valkomiteen 1898-00 og 1905-09, samt fullmaktskomiteen 1903-09. Valbolken 1898-1900 var han sekretær i Stortinget.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Hans Peter Jenssen (1848–1902)

**Hans Peter Jenssen** () var ein norsk kjøpmann og stortingsmann frå Trondheim. Anton Jenssen var bror hans. Hans Peter Jenssen (1797–1868) var bestefar hans.

Jenssen var son til ein kjøpmann. Sjølv gjekk han på katedralskulen i Trondheim, deretter to år i England og to år i Tyskland og Frankrike. Han var medeigar i firmaet Jenssen & Co, i 1892 overlet han heile firmaet til broren Anton. På same tid tok han over 'Forbygden og Tangen bruk' i Stjørdal. Han var formann i tilsynet for Trondheim-Tynsetbanen frå 1885, og direktør i Noregs Bank 1893-1901. 

Jenssen var perioden 1895-97 1. varamann til Stortinget frå Trondheim og Levanger. Sidan den valde representanten Hagerup-Lyngvær trekte seg, møtte han alle tre sesjonane. Men kvar einaste sesjon vart han etter nokre månader permittert grunna sjukdom.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Lauritz Hervig

**Lauritz Kristiansen Hervig** () var ein norsk gardbrukar, bankmann og stortingsmann frå Modum i Buskerud. Christian Hervig var far hans.

Hervig arbeidde frå 1860 til -68 hos kjøpmann Martinius Aass i Drammen. Frå 1869 var han gardbrukar på slektsgarden Nordre Fjell i Skoger. Tida 1874-1904 var han medlem av heradsstyret i Skoger, ordførar frå 1876. Frå 1881 til 1912 var han banksjef i den lokale sparebanken.

Valbolken 1895-97 var Hervig 1. varamann til Stortinget frå Jarlsberg og Larviks amt. Han møtte då på tinget, etter som den valde representanten Hans Jakob Aschjem vart sjuk og døydde vinteren 1895. Perioden 1898-1900 var han 2. representant frå valkrinsen. I begge periodane var han medlem av vegkomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
These Foolish Things av Bryan Ferry

***These Foolish Things*** er debutalbumet til Bryan Ferry som soloartist, gjevne ut medan han framleis var solovokalist og frontmann i Roxy Music. Albumet kom ut i oktober 1973 på Island Records i Storbritannia og Atlantic Records i USA. Det vert rekna som ein annan stil enn Roxy Music sidan det utelukkande består av coverversjonar, hovudsakleg standardar. *These Foolish Things* selde godt og fekk god kritikk. Det nådde femteplassen på UK Albums Chart og selde til gullplate i mai 1974.

Dei fleste av songane på albumet var Ferry sine personlege favorittar og strekte seg frå standardar frå 1930-åra via Elvis Presley i 1950-åra til Bob Dylan og The Rolling Stones.

## Komposisjon
Då Ferry snakka om albumet i 1973 sa han: «Det er ei særs variert samling. Eg har gjeve opp å prøve å tiltale alle samstundes. Somme vil like det av ei grunn, og andre av ein annan grunn. Og somme vil truleg mislike det for feil årsaker, sjølv om eg håpar at den generelle meininga kjem fram. Det er underhaldningsverdien. Trur eg.»

## Mottaking

Robert Christgau meinte at Ferry «både undergraver den oppblåste idealismen på Bob Dylan sin 'A Hard Rain's a-Gonna Fall' og stadfestar den essensielle krafta i songen», etablerer Lesley Gore sin «It's My Party» som ein protestsong, og med versjonen sin av «These Foolish Things», «minner oss på at pop berre er, vel, tåpelege ting, og av dei ikkje berre kjem forut for Andy Warhol, men rock and roll sjølv.» I 1983 skreiv Dave Marsh i *[[The Rolling Stone Album Guide|The New Rolling Stone Record Guide]]*:

AllMusic-skribenten Ned Raggett sa at gjennom *These Foolish Things* «ber den umiddelbare gjenkjennelege silkerøysta til Ferry alt på perfekt vis, og den totale kjensla er leiken og feirande», og kalla albumet «eit av dei beste av sitt slag av nokon artist.» Rob Sheffield hylla i *[[The Rolling Stone Album Guide|The New Rolling Stone Album Guide]]* i 2004 albumet som eit «konseptuelt og musikalsk tour de force». I 2010 hadde Rhapsody ført opp *These Foolish Things* som ei av dei beste coveralbuma gjennom tidene.

## Innhald

## Medverkande
* Bryan Ferry – solovokal, akustisk piano
* Eddie Jobson – klaverinstrument, synthesizer, fiolin
* David Skinner – akustisk piano 
* Phil Manzanera – gitarsolo (10)
* John Porter – gitar, bassgitar
* Paul Thompson – trommer
* John Punter – ekstra trommer (7, 8)
* Roger Ball – alt- og barytonsaksofon, blåsearrangement
* Ruan O'Lochlainnb – altsaksofonsolo (11)
* Malcolm Duncan – tenorsaksofon
* Henry Lowther – trompet
* Robbie Montgomery – korvokal (1, 8)
* Jessie Davis – korvokal (1, 8) 
* The Angelettes – korvokal (2–7, 9–13)

### Teknisk
* Bryan Ferry – produsent
* John Porter – produsent
* John Punter – produsent, lydteknikar
* Steve Nye – lydteknikar
* Andy Arthurs – assisterande lydteknikar
* Nicholas De Ville – design
* Karl Stoecker – fotografi

## Salslister

### Vekeslister

### Årslister

## Salstrofé

## Kjelder

**Denne artikkelen bygger på «[[:en:These Foolish Things (album)|These Foolish Things (album)]]» frå ,  den 9. april 2011 og 18. juli 2021* 
*** oppgav desse kjeldene:*
Bernhard Tandberg

**Bernhard Tandberg** () var ein norsk gardbrukar, trelasthandlar og stortingsmann frå Lier i Buskerud.

Tandberg var son til ein gardbrukar og skogeigar. Sjølv gjekk han 1867-72 den høgare allmennskulen i Drammen. Etter eit år på eit trelastkontor og eit anna år utanlands, byrja han i drifta til faren. Han overtok i 1881 ein del av faren sine skogeigedomar, og i 1887 heile farsgarden Nes på Nes i Buskerud. Frå 1885 dreiv han også med trelasthandel. Tandberg var medlem av heradsstyret i Nes frå 1885, ordførar 1892-98. Også sparebankdirektør.

Tandberg var 4. representant for Buskeruds amt på Stortinget 1900-03, og var Hallingdal krins sin representant 1910-12. Bolken 1900-03 var han medlem av vegkomiteen, medan han 1910-12 var medlem av Lagtinget, landbrukskomiteen og valkomiteen. I 1912 var han permittert frå 12. juni.

Han døydde i Kristiania i 1913.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Isak Scheel

**Isak Scheel** () er ein norsk fotballspelar som spelar for Lillestrøm SK i den norske eliteserien. Han spelar mest i forsvar, men har òg spelt på midtbanen. Opphavsklubben hans er Stabæk, og han kom til Sogndal før 2010-sesongen. Der spelte han i 17 av seriekampane til Sogndal då dei rykte opp frå Adeccoligaen til eliteserien.

## Kjelder

*Sogndal Fotball sine heimesider
Gustav Valsvik

**Gustav Valsvik** () er ein norsk fotballspelar som spelar på Rosenborg (2020). Valsvik kjem frå Vik i Sogn. I 2009-sesongen spelte han for Vik i 3. divisjon, før han gjekk til Sogndal. Han har landskampar på aldersbestemte landslag.

## Kjelder

*Sogndal Fotball sine nettsider
Per-Egil Flo

**Per-Egil Flo** () er ein norsk fotballspelar som i 2011-sesongen spelar i angrep for Sogndal i den norske eliteserien. Flo er ein venstrebeint angrepsspelar som kjem frå Stryn. Han kom til Sogndal før 2006-sesongen. I 2010 passerte han 100 seriekampar for klubben, då han spelte dei fleste kampane då Sogndal rykte opp i Tippeligaen. Flo har U21-landslagskampar for Noreg. Han er nevøen til den tidlegare Sogndal- og landslagsspelaren Håvard Flo. 15 Juli 2013 gjekk Flo til fjorårets Seriemester Molde, og får tidlegare fotballspelar Ole Gunnar Solskjær som manager.

## Fotnotar


## Kjelder
*Sogndal Fotball sine nettsider
Henrik Furebotn

**Henrik Luggenes Furebotn** () er ein norsk fotballspelar som i 2011-sesongen spelar i angrep for Sogndal i den norske eliteserien. Han er ein angrepsspelar som kjem frå Øvre Årdal, og kom til Sogndal før 2006-sesongen. I 2010-sesongen passerte han 100 seriekampar for Sogndal, då han spelte dei fleste kampane i opprykkssesongen til klubben.

## Fotnotar


## Kjelder
*Sogndal Fotball sine nettsider
Don't Ever Change

«**Don't Ever Change**» er ein popsong skriven i 1961 av Gerry Goffin og Carole King. Han er ein av dei mindre kjende songane deira, sjølv om ein versjon av The Crickets nådde topp 5 i Storbritannia. The Beatles spelte songen på BBC-showet *Pop Go the Beatles*, som vart gjeven ut i 1994 på samlinga *[[Live at the BBC av The Beatles|Live at the BBC]]*. Denne vart innspelt 1. august 1963, og vart først send 27. august 1963, produsert av Terry Henebery med ein sjeldan harmoniduett mellom Paul McCartney og George Harrison. Songen vart òg spelt inn av Brinsley Schwarz på deira *[[Please Don't Ever Change]]* i 1973, av Bryan Ferry på These Foolish Things og av Mud i 1982.

## Kjelder

**Denne artikkelen bygger på «[[:en:Don't Ever Change (song)|Don't Ever Change (song)]]» frå ,  den 9. april 2011.* 
*** oppgav desse kjeldene:*
Daniel A. Vigeland

**Daniel Andersson Vigeland** () var ein norsk gardbrukar og stortingsmann frå Froland i Aust-Agder. Daniel Knutsson Vigeland var morfar hans.

Vigeland gjekk eit halvtårskurs på Viggo Ullmann sin folkehøgskule. I 1877 arva han garden Vigeland i Øyestad etter ein morbror, og han vart gardbrukar der. Han var medlem av heradsstyret i Øyestad frå 1878 til 1913, på seks år nær. Ordførar i fleire år.

Vigeland representerte Nedenes amt på Stortinget frå 1898 til 1903. Begge valperiodane var han medlem av budsjettkomiteen, 1900-03 også av Lagtinget.

Han døydde på Vigelands-garden av ein nyresjukdom i 1927.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Klokkarbok for Øyestad 1919-32
Bulkbil

**Bulkbil** er ein lastebil, eller eit vogntog, med høge karmar og tak, eller tank for transport av faststoff i pulver, granulat og liknande former. Typiske oppgåver er transport av korn, mjøl, kraftfor, kunstgjødsel, kjemikaliar i pulverform, opphakka trevirke, sagflis, spon, pellets, sement, etc.  

Bulkbilar kan verta lasta med hjullastar, ved at lasta renn ned i bilen frå ein silo eller ved hjelp av trykkluft. Lossing foregår ved hjelp av trykkluft, eller ved at lasta vert tippa ned i ein silo. 

## Galleri

Fil:Flislasting.jpg|Ein norsk flisbil (Scania trekkvogn med semitrailer) vert lasta av ein Volvo hjullastar.
Fil:Flistipping.jpg|Lossing av ein semitrailer flisbil, med sidetipp.
Fil:Sand mining(12).jpg|Ei bulksemitrailer vert lasta med glassand (Scania trekkvogn).
Fil:DAF 95 & Bulktrailer.jpg|DAF trekkvogn med bulksemitrailer vert last opp.
Fil:Les Plantes Cultivades. Cereals. Imatge 35.jpg|Bulkbil leverer korn.
Fil:Bundesarchiv Bild 183-F0803-0016-001, LPG Hottelstedt, Futterentladung in Eierfabrik.jpg|Ein tysk bulkbil leverer kraftfor i 1967.
Fil:Load out - geograph.org.uk - 1272180.jpg|Ein bulkbil vert lasta med kveite i Great Gidding i Cambridgeshire i England.
Plattbil

**Plattbil** er ein lastebil med open platt. Platt utan karmar vert nytta for transport av last som er breiare enn platten. Det er da viktig at lasten vert godt sikra. Det vanlegaste er at platten har nedfellbare karmar og luke bak. Platten kan vera med eller utan tipp. Den siste typen vert òg kalla tippbil. 

Typiske oppgåver er transport av ulike typar stykkgods, sand og grus, byggenaterialar, og liknande. Plattbilar er svært fleksible og vert i nokon grad nytta til transport av tømmer, pukk, korn og anna last som normalt vert transportert med spesialbilar. Når dei vert nytta for bulklast, som til dømes korn, krevst det høge karmar med presenning over. 

Mange plattbilar er utstyrte med hydraulisk kran, slik at ein ikkje er avhengig av gaffeltruck, hjullastar eller separat kran for lasting og lossing. Krana kan vera plasser mellom førarhuset og platten, eller bak platten. Den siste plasseringa har den føremonen at krana kan nyttast både for bil og hengar. Bakmonterte kraner er ofte utstyrte med snøggkoppling, slik at dei kan demonterast når dei ikkje er i bruk, slik at nyttelasta aukar.  

Plattbilar er den eldste typen lastebil og i Noreg gjekk dei tidlegare ofte som leievogn. 

## Galleri

Fil:MAN ME 18.280 LKW.JPG|MAN ME 18.280 plattbil i München.
Fil:1998. Stamp of Belarus 0263.jpg|MAZ plattbil på eit frimerke. 
Fil:Scania LBS140 Truck 1971.jpg|Scania LBS 140 plattbil med løftbar boggi.
Fil:Volvo FH 001.JPG|Volvo FH trekkvogn med semitrailer med open platt.
Fil:Kyrgyz Kamaz-5410.JPG|Lasting av trelast på ein plattbil; Kamaz 5410 trekkvogn med semitrailer.
Fil:Old milk truck Finland.jpg|Transport av mjølk på ein Austin plattbil i Finland.